
Ministru kabineta noteikumi Nr. 88
Rīgā 2022. gada 1. februārī (prot. Nr. 5 48. §)
Grozījums Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība"
Izdoti saskaņā ar Veselības aprūpes finansēšanas likuma
5. panta otro un trešo daļu, 6. panta otrās daļas 7. un 14. punktu
un ceturto daļu, 7. pantu, 8. panta otro daļu
un 10. panta trešo daļu,
Ārstniecības likuma 3. panta otro daļu, Invaliditātes likuma 11. panta 2. punktu
un Černobiļas atomelektrostacijas avārijas seku
likvidēšanas dalībnieku un Černobiļas atomelektrostacijas
avārijas rezultātā cietušo personu sociālās aizsardzības likuma
14. pantu
· Izdarīt Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība" (Latvijas Vēstnesis, 2018, 176., 251. nr.; 2019, 63., 96., 254. nr.; 2020, 110B., 134A., 248. nr.; 2021, 83., 105., 123A., 189., 195A., 214., 252A. nr.) šādu grozījumu:
· 1. Papildināt ar 245.6 punktu šādā redakcijā:
· "245.6 Dienests laikposmā no 2022. gada 1. janvāra līdz 2022. gada 30. jūnijam ģimenes ārsta praksei, kas nodrošina vakcināciju pret Covid-19, līgumā ar ģimenes ārsta praksi noteiktajā kārtībā veic maksājumu par papildu darbinieka nodarbināšanu praksē. Maksājumu veido:
· 245.61. šo noteikumu 153.2. apakšpunktā noteiktā vidējā darba samaksa mēnesī un valsts sociālās apdrošināšanas obligātās iemaksas;
· 245.62. piemaksa par darba vietas nodrošināšanu 119,00 euro apmērā."

